Nymfe (mytologi)

En nymfe er i gresk mytologi en kvinnelig naturånd (daimon). Nymfene ble tenkt som unge, vakre halvgudinner som streifet omkring i naturen under sang og dans. Ofte var de i følge med større guddommer som Artemis, Hermes og Dionysos, men også Pan og satyrene ble tiltrukket av dem. Nymfene ble dyrket i huler og ved kilder eller ved altere ute i det fri og var et mye brukt motiv i kunsten. De legemliggjorde naturens liv, beskytta vegetasjonen, sørga for buskapen og for menneskenes fruktbarhet.

Ordet «nymfe» kommer av gresk og betyr opprinnelig «brud».

Nymfene har en del fellestrekk med elve- og elle-folket i den nordiske mytologien, og naturåndene i shinto.

 Nymfer (utvalg) 
Nymfene ble inndelt i forskjellige grupper etter hvilken type natur de ble forbundet med;

 Nereider var havnymfer
 Najader var elve- eller kildenymfer
 Oreader var fjellnymfer
 Dryader eller hamadryader var skogs- eller trenymfer

Syrinx og Ekko er kjente nymfer.

 Se også 

 Overnaturlige vesener
 Fe
 Alv

 Eksterne lenker 



Kategori:Overnaturlige vesener